बीत चुके किसी 31 अगस्त को इमरोज ने ये लिखा था अमृता प्रीतम के जन्मदिन के लिए और कितना सही लिखा. हमेशा से अफसोस रहा है और कहता भी रहा हूँ कि अमृता प्रीतम को काफी देरी से पढ़ा. थोड़ा जल्दी पढ़ लेता तो जरा सी समझ और अच्छी होती, जरा सा और बेहतर इंसान होता और शायद जरा सा इस दोपहर का ताप कुछ अलग होता. दुनिया में बहुत कुछ है पढ़ने को, जानने को, समझने को पर डेस्टिनी तय करती रहती है कि आपको कहाँ अटकना है और कहाँ निकलना है. हम बहुत बार खुद हमारे नहीं होते. शायद हमारे प्रति हमारे से ज्यादा क्रूर और कोई दूसरा नहीं होता.